Eyɔg é bɔ̄ɔ̄ ai ámōs mə̄ ngábyáli, ámōs naná á ngābyé mā, amǒs tē ó yɔ̄ɔ̄bán. 15Eyɔg ai é mod a ngákə kǎd tārá é fwé nyī nâ: "Mɔ́n ā byálí wā, mǎn fám!" Ńdɔ̄ fwé te e ngádzálī nyé ai miǹtag. 16Mod tě á bɔ̄ anə́ bə́tísɔ̌n yā Ńtondôbə a ngáman tsam ai ngɛ́d ésə, á wógó ékīgá bítá kíkídígi, ǹkúl ákɔ̌ŋ ai ǹtóban amǒs. 17Ḿfág wóé, ású dzé ā ndzí kig bɔ̌ nā mə́ wu mə ngə́lə âbum, nə́ naná á və̄ŋán abóm sɔŋ dáma ai nâ abum díé á bə̄gə́ ma á kɔ́m yǎ kɔ́m. 18Ású dzé hḿ mə̄ ngákwí nyē âbum ású yə̄ nâ mə́ zu badan ai miǹtyé ai miǹdzǔg, mə́ kə manǎ mə̄lú máma ósɔ̄n étē ? [1] Ǹló ó lû á sí